open-index/open-wikipedia-markdown huggingface dataset:
Apvienība SKG

**Apvienība SKG** (reģistrēta kā **LSDSP/KDS/GKL**) bija 2018. bija 28. martā izveidota politisko partiju apvienība, kuru veidoja Latvijas Sociāldemokrātiskā strādnieku partija, "Gods kalpot mūsu Latvijai" un Kristīgi demokrātiskā savienība. Kaut gan 2019. gada martā tā izjuka, juridiski apvienības likvidācija sākās 2025. gada 25. septembrī.

## Vadība
Apvienības augstākā lēmējinstitūcija bija pārstāvju sapulce, kura var pieņemt lēmumus par statūtu grozījumiem, sadarbību ar citām politiskajam institūcijām un apvienībām, kā arī lemt par citiem jautājumiem. Par pārstāvju sapulces locekļiem tika iecelti pa vienam pārstāvim no katras apvienības dibinātāju partijas — Jānis Dinevičs, Andrejs Požarnovs un Mareks Raups.

## Vēsture
Apvienība piedalījās 2018. gada Saeimas vēlēšanās, iegūstot vien 0,21% balsu un nepārvarot 5% barjeru. 2019. gada 13. martā, pēc tam, kad tajā iesaistījās partija "No sirds Latvijai" (NSL), apvienība SKG mainīja nosaukumu uz **"Atmoda"**.

Par LSDSP iekļaušanos potenciālās apvienības "Atmoda LSDSP" sastāvā tika nobalsots partijas kongresā, taču daļa tās biedru atteicās to pieņemt. 2019. gada aprīlī partijas līderis Jānis Dinevičs medijiem paziņoja, ka LSDSP nepievienojās apvienībai dēļ domstarpībām ar partneriem par apvienības nosaukumu. Nākamajās vēlēšanās LSDSP startēja atsevišķi. 2019. gada 28. novembrī NSL apvienojās ar "Gods kalpot mūsu Latvijai", izveidojot partiju "Atmoda Latvijai".

2024. gada jūnijā sākās partijas "Atmoda Latvijai" likvidācijas process.

## Apvienības locekļi
* Kristīgi demokrātiskā savienība

## Atsauces

## Ārējās saites

* Oficiālā mājaslapa
* Oficiālā LSDSP mājaslapa
* Oficiālā KDS mājaslapa
* Oficiālā KGKL mājaslapa
Pols Veics

**Pols Džozefs Veics** (*Paul Joseph Weitz*; dzimis , miris ) bija ASV  astronauts, kara flotes lidotājs.

## Biogrāfija
Pols Veics piedzima  Ēri, Pensilvānijā. Viņš pabeidza Harborkrīkas vidusskolu.

1954. gadā Veics Pensilvānijas Valsts universitātē ieguva bakalaura grādu aviācijas inženierijā. Studiju laikā viņš apguva Jūras kara flotes rezerves virsnieku treniņu korpusa kursus. 1954. gadā Pols Veics sāka dienestu Jūras kara flotē uz eskadras mīnu kuģa. 1956. gada septembrī viņš pabeidza lidotāju kursus, un sāka dienēt kara flotes aviācijā. Viņš piedalījās Vjetnamas karā.
1962. gadā Veics ASV Jūras pēcdiploma skolā ieguva maģistra grādu aviācijas inženierijā.

1966. gada aprīlī Pols Veics tika uzņemts piektā iesaukuma *NASA* astronautu grupā. Pēc astronautu pamatapmācības pabeigšanas viņš gatavojās  *Apollo* programmā. Viņš tika apstiprināts par *Apollo 20* komandmoduļa pilotu, bet vēlāk *Apollo 20* lidojums tika atcelts.

Pola Veica pirmais kosmiskais lidojums notika no 1973. gada 25. maija līdz 22. jūnijam, esot orbitālās stacijas *[[Skylab]]* pirmās ekspedīcijas *[[Skylab 2]]* pilotam. Apkalpe uzstādīja kosmiskā lidojuma rekordu 28 dienas.

1976. gadā Veics atvaļinājās no bruņotajiem spēkiem jūras kapteiņa pakāpē.  Viņš gatavojās *[[Space Shuttle]]* programmā, apgūstot kosmoplāna pilota iemaņas.

Otro lidojumu kosmosā Pols Veics veica 1983. gada aprīlī misijā *[[STS-6]]*, esot komandierim. Šis bija kosmoplāna *[[Challenger (kosmoplāns)|Challenger]]* pirmais lidojums.

1988. gada martā Veics atstāja astronautu grupu, un kļuva par Džonsona kosmosa centra direktora vietnieku.
1994. gada maijā viņš atstāja *NASA*.

## Kosmisko lidojumu kopsavilkums

## Ārpuskuģa aktivitātes

## Atsauces

## Ārējās saites
* Oficiālā NASA biogrāfija 
* Пол Джозеф Вейтц
Mērnieku dumbrāji

**Mērnieku dumbrāji** ir dabas liegums Limbažu novada Ainažu pagasta galējos ziemeļos, pie robežas ar Igauniju. Ietilpst Ziemeļvidzemes biosfēras rezervāta teritorijā. Liegums izveidots mazietekmētu slapjo platlapju mežu aizsardzībai. Dabas liegumā sastopamas retas augu un dzīvnieku sugas. Teritorijā atrodas vairāku ES Putnu direktīvas 1. pielikuma sugu (to skaitā melnā stārķa un baltmugurdzeņa) ligzdvietas.

## Ārējās saites
*Dabas aizsardzības pārvalde
Elena Lukauskiene

**Elena Lukauskiene** (; dzimusi **Stankevičiūte** (), precējusies **Raclauskiene** (), arī Raclauskiene-Lukauskiene;  —  Kauņa) bija Lietuvas šahiste, divkārtējā Lietuvas sieviešu šaha čempione (1938, 1949). Par ebreju bērnu glābšanu Otrā pasaules kara laikā apbalvota ar Izraēlas valsts goda titulu "Taisnīgais starp tautām" (2006).

## Biogrāfija
No 1930. gadu beigām līdz 1950. gadu sākumam bijusi viena no vadošajām Lietuvas šahistēm. 1938. gadā uzvarējusi pirmajā Lietuvas sieviešu šaha čempionātā. Piedalījusies 1939. gada Pasaules čempionātā šahā sievietēm Buenosairesā, kurā ieņēmusi 18. vietu (uzvarēja Vera Menčika). Pēc Otrā pasaules kara turpinājusi piedalīties šaha turnīros. 1948. gadā pārstāvējusi Lietuvas PSR komandu PSRS komandu šaha čempionātā. 1949. gadā uzvarējusi pirmajā Lietuvas PSR sieviešu šaha čempionātā. Pēc tam trīs gadus pēc kārtas šajā turnīrā kļuvusi par bronzas laureāti (1950, 1951, 1952).

Bijusi divas reizes precējusies. Ar pirmā vīra uzvārdu piedalījusies pirmskara šaha turnīros. Viņas otrais vīrs ir bijis Miks Lukausks (1911—1996), Kauņas tipogrāfijas *Žaibas* meistars. 1944. gada pavasarī Elena kopā ar vīru piekritusi pieņemt divus ebreju bērnus Pesahu un Hannu Žozelevičuss, kuru tēvs Simons Žozelevičuss bija gājis bojā Kauņas geto likvidācijas laikā, bet māte Leo Žozeleviča bija ieslodzīta Štutgofas koncentrācijas nometnē. Kara beigās abi bērni atgriezās pie savas mātes, kurai izdevās izdzīvot. Par divu bērnu glābšanu 2006. gada 1. martā Miks Lukausks un Elena Lukauskiene pēc nāves tika apbalvoti ar Izraēlas valsts goda titulu "Taisnīgais starp tautām" ().

## Atsauces

## Ārējās saites
Joža Lāngoša

**Joža Lāngoša** ();  Tatabāņa —  Tatabāņa) bija Ungārijas starptautiskā meistare šahā (1950), daudzkārtējā Ungārijas sieviešu šaha čempione.

## Biogrāfija
No 1940. gadiem līdz 1950. gadiem bijusi viena no vadošajām Ungārijas šahistēm. Četras reizes uzvarējusi neoficiālajos Ungārijas sieviešu šaha čempionātos (1942, 1943, 1944, 1949), kā arī tikpat reizes atkārtojusi šo panākumu oficiālajos Ungārijas sieviešu šaha čempionātos (1947, 1950, 1951, 1952).

Piedalījusies 1949.—50. gada Pasaules čempionātā šahā sievietēm Maskavā, kurā dalījusi 10.-11. vietu kopā ar Mariju Teresu Moru (uzvarēja Ludmila Rudenko). Piedalījusies arī 1952. gada pretendentu turnīrā šahā sievietēm Maskavā, kurā dalījusi 8.-10. vietu kopā ar Olgu Rubcovu un Šantalu Šodē de Silanu (uzvarēja Jeļizaveta Bikova).

Par panākumiem turnīros FIDE 1950. gadā Jožai Lāngošai piešķīra starptautiskās meistares (WIM) nosaukumu. Bijusi pirmā ungāru šahiste, kas kļuvusi par startptautisko meistari šahā.

## Atsauces

## Ārējās saites
Mačete (filma)

**"Mačete"** () ir 2010. gada ASV asa sižeta filma, kuras režisori ir Roberts Rodrigess un Etans Manikiss. Galvenās lomas atveido Denijs Treho, Džesika Alba, Mišela Rodrigesa, Stīvens Sigāls, Roberts De Niro, Lindsija Loena, Džefs Feihijs, Čīčs Marins un Dons Džonsons. Filmas pirmizrāde notika  Venēcijas kinofestivālā. 2013. gadā iznāca filmas turpinājums "Mačete nogalina".

Pēc tam, kad federālās sistēmas darbinieku Mačeti nodod cilvēks, kurš viņu nolīga Teksasas senatora nogalināšanai, Mačete uzsāk nežēlīgu atriebības kampaņu pret savu bijušo darba devēju.

## Atsauces

## Ārējās saites
Reifi (tēls)

thumb|right|250px|Reifs
Zinātniskās fantastikas televīzijas seriālā "Zvaigžņu Vārti: Atlantīda" **reifi** () ir būtnes, kuras eksperimentu rezultātā radījuši Senie. Tie ir dominējošais spēks Pegaza galaktikā. Reifi ir apveltīti ar telepātiskām spējām, tie barojas no cilvēka "dzīvības spēka". Seriāla pirmajā sezonā tā varoņi meklē ceļu, kā izdzīvot reifu uzbrukumā. Kaut arī nākamajās sezonās parādās jauni ienaidnieki, reifi joprojām ir spēcīgs un bīstams drauds Atlantīdas ekspedīcijai. Vairumu reifu seriālā spēlēja vieni un tie paši aktieri. 

Ģenētiski reifi ir tuvi kukaiņiem, kaut arī tie ir līdzīgi cilvēkiem. Tie radušies, Seno radītas cilvēku populācijas DNS saplūstot ar kukaiņu — *Iratus* vaboļu DNS, kuras spēj uzņemt cilvēka dzīvību, lai dziedinātu sevi. 

## Atsauces

## Ārējās saites
* Reifu apraksts ''Stargate'' Wiki
Mačete nogalina

**"Mačete nogalina"** () ir 2013. gada ASV asa sižeta filma, kuras režisors, kā arī viens no producentiem ir Roberts Rodrigess. Galvenās lomas atveido Denijs Treho, Ambera Hērda, Mišela Rodrigesa, Sofija Vergara, Antonio Banderass, Lady Gaga, Kuba Gudings jaunākais, Valts Goginss un Mels Gibsons. Filmas pirmizrāde notika  Ostinas filmu festivālā. Filma ir turpinājums 2010. gada filmai "Mačete".

ASV valdība nolīgst Mačeti, kuram jāaptur ieroču tirgotājs un revolucionārs, pirms abi palaiž kosmosā ieroci.

## Atsauces

## Ārējās saites
Bēgšana no planētas Zeme

**"Bēgšana no planētas Zeme"** () ir 2013. gada ASV zinātniskās fantastikas animācijas filma, kuras režisors un viens no scenārija autoriem ir Kels Brunkers. Galvenās lomas ierunājuši Robs Kordrijs, Džesika Alba, Sofija Vergara, Viljams Šetners, Kreigs Robinsons, Džordžs Lopezs, Džeina Linča, Sāra Džesika Pārkere un Brendans Freizers. Filmas pirmizrāde notika .

Astronauts Skorčs Supernova iekļūst lamatās pēc tam, kad viņš reaģē uz SOS signālu no bēdīgi slavenas svešas planētas.

## Atsauces

## Ārējās saites
Slepkava manī

**"Slepkava manī"** () ir 2010. gada ASV krimināldrāma, kura balstīta uz Džima Tompsona tāda paša nosaukuma noveli. Filmas režisors ir Maikls Vinterbotoms. Galvenās lomas atveido Džesika Alba, Keita Hadsone, Bills Pulmans un Keisijs Afleks. Filmas pirmizrāde notika  Sandensas kinofestivālā.

Filmā Rietumteksasas šerifa vietnieks lēnām tiek atmaskots kā slepkava-psihopāts.

## Atsauces

## Ārējās saites
Neredzamā zīme

**"Neredzamā zīme"** () ir 2010. gada ASV drāmas filma, kura balstīta uz Eimijas Benderes tāda paša nosaukuma romānu. Filmas režisore ir Merilina Agrelo. Galvenās lomas atveido Džesika Alba, Dž. K. Simonss, Kriss Mesina, Beilija Medisona, Sofija Naiveide un Džons Šea. Filmas pirmizrāde notika  Hemptonas filmu festivālā.

Mona Greja ir divdesmitgadīga vientuļniece, kura bērnībā pēc tēva saslimšanas pievērsās matemātikai kā glābiņam. Pieaugušā vecumā Mona māca matemātiku un cenšas palīdzēt saviem skolēniem, kurus piemeklējusi krīze.

## Atsauces

## Ārējās saites
Meiss Vindū

**Meiss Vindū** () ir tēls "Džordža Lūkasa zinātniskās fantastikas filmu sērijā "Zvaigžņu kari". Viņu attēlo Semjuels Džeksons.

Vindū bija viens no harizmātiskākajiem un spēcīgākiem džediem. Viņš ir vienīgais, kam bija violetas krāsas gaismas zobens.

Vindū tika nogalināts filmā "Zvaigžņu kari: Situ atriebība". Viņu nogalināja Palpatīns ar Anakina Debesgājēja palīdzību.
Randu pļavas

**Randu pļavas** ir dabas liegums Limbažu novadā. Tās ir piejūras (randu) pļavas, kas stiepjas no Ainažiem ziemeļos līdz Kuivižiem dienvidos, lielākais šāda veida pļavu masīvs Latvijā. Ietilpst Ziemeļvidzemes biosfēras rezervāta teritorijā. Starptautiskā putniem nozīmīgā vieta.

Liegums izveidots piejūras pļavu, retu augu sugu un sabiedrību aizsardzībai. Tas ir nozīmīga ligzdojošo bridējputnu un ūdensputnu vieta. Vairāk nekā 40 aizsargājamo augu sugu. Šeit aug sarkanā auzene, ložņu smilga, niedru lapsaste, jūrmalas āžloks, jūrmalas miķelītis, jūrmalas armērija un citas aizsargājamas augu sugas. Viena no trijām purva mātsaknes atradnēm Latvijā. 

2006. gadā Randu pļavās iekārtota taka un putnu vērošanas tornis. Šī ir viena no izcilākajām putnu vērošanas vietām Latvijā. Torņa atklāšanas gadā putnu vērošanas sacensībās "Torņu cīņas" šeit tika sasniegts novēroto putnu sugu absolūtais Latvijas rekords — 114 sugas diennakts laikā no viena punkta (torņa), ko izdevās labot 2019. gadā, sasniedzot 121 sugu šajās pašās sacensībās.

## Ārējās saites
* Dabas aizsardzības pārvalde
* Randu pļavas, BirdLife International
Safira—Simpsona skala

**Safira–Simpsona viesuļvētru vēju skala** (, SSHWS), agrāk **Safira–Simpsona viesuļvētru skala** (SSHS), ir skaitlisko vērtību sistēma viesuļvētru kategorizēšanai, lai potenciāli varētu novērtēt viesuļvētru postījumus. To galvenokārt izmanto Rietumu puslodes viesuļvētru kategorizēšanā. 1970. gadu sākumā skalu izstrādāja Herberts Safirs un Roberts Simpsons. Viesuļvētru klasifikācijā izmanto kopš 1973. gada. Šajā skalā tiek izdalītas septiņas vērtības pēc vēju ātruma:
* tropiskā depresija (vēju ātrums līdz 62 km/h),
* tropiskā vētra (vēju ātrums no 63 līdz 117 km/h),
* 1. kategorijas viesuļvētra (vēju ātrums no 118 līdz 153 km/h),
* 2. kategorijas viesuļvētra (vēju ātrums no 154 līdz 177 km/h),
* 3. kategorijas viesuļvētra (vēju ātrums no 178 līdz 209 km/h),
* 4. kategorijas viesuļvētra (vēju ātrums no 210 līdz 249 km/h),
* 5. kategorijas viesuļvētra (vēju ātrums lielāks par 250 km/h).
Brūss Makendless

**Brūss Makendless II** (*Bruce McCandless II*; dzimis , miris ) bija ASV astronauts, kara flotes lidotājs.

## Biogrāfija
Brūss Makendless piedzima  Bostonā. Viņa tēvs Brūss Makendless bija ASV Jūras kara flotes virsnieks.
1954. gadā Brūss Makendless pabeidza Vudro Vilsona klasisko vidusskolu Longbīčā, Kalifornijā.

1958. gadā Makendless Savienoto Valstu Jūras akadēmijā ieguva bakalaura grādu. Pēc tam viņš sāka dienestu Jūras kara flotē. 1960. gadā Makendless pabeidza lidotāju kursus Pensakolā un Kingsvillā un ieguva jūras kara lidotāja kvalifikāciju. Pēc tam viņš dienēja iznīcinātāju eskadriļā *VF-102*. Makendless piedalījās Kubas raķešu krīzes notikumos.
1965. gadā Makendless Stenforda Universitātē ieguva maģistra grādu elektroinženierijā. Studiju laikā viņš bija pārcelts Jūras rezerves virsnieku apmācību korpusā.

1966. gada aprīlī Brūss Makendless tika uzņemts piektā iesaukuma *NASA* astronautu grupā. Pēc astronautu pamatapmācības pabeigšanas viņš gatavojās *Apollo* programmā. Viņš tika apstiprināts par orbitālās stacijas *[[Skylab]]* pirmās ekspedīcijas *[[Skylab 2]]* dublieru apkalpes pilotu.

Brūss Makendless veica divus lidojumus kosmosā *[[Space Shuttle]]* programmā: *[[STS-41-B]]* 1984. gada februārī un *[[STS-31]]* 1990. gada aprīlī.

1990. gada maijā Makendless atstāja *NASA*.
Pēc tam viņš strādāja uzņēmumā *[[Lockheed Martin Space Systems]]*.

## Kosmisko lidojumu kopsavilkums

## Ārējās saites
* Oficiālā NASA biogrāfija 
* Брюс Маккэндлесс, 2-й
Bitonto

**Bitonto** () ir pilsēta Itālijas dienvidaustrumos, Apūlijas reģiona, Bari provincē. Pilsēta atrodas 11 km uz rietumiem no Apūlijas reģona galvaspilsētas Bari, netālu no Adrijas jūras krasta. Pilsēta tiek dēvēta par *Olīvu pilsētu*, jo tās apkartnē atrodas lielas olīvkoku plantācijas.

Pilsēta ir plaši pazīstama ar nerafinētas olīveļļas jeb *extra virgin* eļļas ražošanu, kas tiek plaši eksportēta uz ASV un Eiropu. Papildus olīveļļai tie ražots arī vīns, alus un tekstila izsrādājumi.

## Atsauces

## Ārējās saites
Ņina Hruškova-Belska

**Ņina Hruškova-Belska** ();  Novočerkaska —  Prāga) bija Čehoslovākijas starptautiskā meistare šahā (1950), daudzkārtējā Čehoslovākijas sieviešu šaha čempione.

## Biogrāfija
No 1940. gadu beigām līdz 1950. gadu beigām bijusi viena no vadošajām Čehoslovākijas šahistēm. Otrā pasaules kara laikā divas reizes uzvarējusi Bohēmijas un Morāvijas protektorāta sieviešu šaha čempionātos (1943, 1944). Pēc kara piecas reizes uzvarējusi Čehoslovākijas sieviešu šaha čempionātos (1946, 1948, 1952, 1953, 1956)..
Piedalījusies 1949.—50. gada Pasaules čempionātā šahā sievietēm Maskavā, kurā dalījusi 12.-14. vietu kopā ar Gizelu Greseri un Monu Meju Karfu (uzvarēja Ludmila Rudenko). Piedalījusies arī 1952. gada pretendentu turnīrā šahā sievietēm Maskavā, kurā ierindojusies 13. vietā (uzvarēja Jeļizaveta Bikova).
Ņina Hruškova-Belska pārstāvējusi Čehoslovākiju sieviešu šaha olimpiādē 1957. gadā Emenā 1. sieviešu šaha olimpiādē pie 1. galdiņa (+5, =1, -5).
Par panākumiem turnīros FIDE 1950. gadā viņai piešķīra starptautiskās meistares (WIM) nosaukumu. 1956. gadā saņēmusi arī FIDE starptautiskā arbitra (IA) nosaukumu. Trīs reizes bijusi galvenā tiesnese mačos par Pasaules sieviešu šaha čempiones nosaukumu (1962, 1965, 1969), kā arī 1962. gada pretendentu turnīrā šahā sievietēm.

## Atsauces

## Ārējās saites
Barleta

**Barleta** () ir pilsēta Itālijas dienvidaustrumos, Apūlijas reģiona, Barletas-Andrijas-Trani provincē, Adrijas jūras krastā. Barrleta ir viens no trīs Barletas-Andrijas-Trani provinces administratīvajiem centriem. Pēc 2018. gada datiem pilsētā dzīvo 94 477 iedzīvotāji un tā ir piektā lielākā Apūlijas reģiona pilsēta. Barletas ekonomika balstās uz betona un cementa ražošanu.

Pilsēta ir pazīstama ar Barletas kolosu, kas ir 5,11 metrus augsta Romas Impērijas imperatora bronzas statuja. Statuja ir iespaidīga ar to, ka tā ir lielākā statuja, kas saglabājusies no Romas Impērijas valdīšanas laikiem.

## Atsauces

## Ārējās saites
Juris Mežiņš

**Juris Mežiņš** (, 1886—1937) bija latviešu 1905. gada revolūcijas kaujinieks un lielinieku partijas darbinieks.
Iskolata prezidija loceklis un sekretārs (1917), Padomju Latvijas armijas Revolucionārās kara padomes loceklis (1919).

## Dzīvesgājums
Dzimis 1886. gada 22. janvārī Raņķu pagastā zemnieka Jura Mežiņa ģimenē. 1904. gadā uzņemts Latvijas Sociāldemokrātiskajā Strādnieku partijā (LSDSP), 1905. gada revolūcijas laikā darbojās Kurzemes un Rīgas sociāldemokrātu organizācijās.

1908. gadā Mežiņu apcietināja un līdz 1912. gadam viņš atradās ieslodzījumā, pēc tam izsūtījumā Sibīrijas Jakutskas apgabalā. Pēc Februāra revolūcijas atgriezās dzimtenē, bija Iskolata prezidija loceklis un sekretārs (1917). Pēc Vācijas karaspēka ienākšanas Latvijā 1918. gadā devās bēgļu gaitās uz Krieviju, bija Maskavas padomes izpildkomitejas loceklis. Latvijas brīvības cīņu laikā 1919. gadā ieradās Rīgā, darbojās Latvijas Komunistiskās partijas centrālkomitejā un Latvijas Centrālajā izpildkomitejā (LCIK), bija Padomju Latvijas armijas, vēlāk padomju 15. un 13. armijas Revolucionārās kara padomes loceklis.

Pēc atkāpšanās uz Krieviju 1920. gadā tika iecelts par Dzelzceļa kara revolucionārā kara tribunāla priekšsēdētāju, pēc Krievijas pilsoņu kara beigām bija Kaspijas jūras transporta pārvaldes komisārs (1921—1922), vēlāk PSRS Satiksmes ceļu tautas komisariāta administratīvās pārvaldes priekšnieks, Permas dzelzceļa priekšnieks (1926—1929), dzelzceļa karaspēka atsevišķā korpusa komandieris (1932).
Lielā terora laikā 1937. gada 21. septembrī tika apcietināts sakarā ar apvainojumiem kaitniecībā un un dalībā pretpadomju teroristiskā organizācijā. 1937. gada 25. novembrī PSRS Augstākās tiesas Kara kolēģija viņam piesprieda nāvessodu, nošauts 1937. gada 25. novembrī, līķis sadedzināts Maskavas Donas kapsētas krematorijā (*Донской крематорий*). 1956. gadā reabilitēts.

## Atsauces
Ēva Karakaša

**Ēva Karakaša** (; dzimusi **Firsta** (), pēc pirmajām laulībām **Kertēsa** , arī **Ladāņi-Karakaša** ();  Budapešta —  Budapešta) bija Ungārijas starptautiskā lielmeistare šahā (1982), daudzkārtējā Ungārijas sieviešu šaha čempione.

## Biogrāfija
No 1950. gadu beigām līdz 1970. gadiem bijusi viena no vadošajām Ungārijas šahistēm. Desmit reizes uzvarējusi Ungārijas sieviešu šaha čempionātos (1954, 1956, 1962, 1965, 1966, 1975, 1976).

Piedalījusies 1955. gada pretendentu turnīrā šahā sievietēm Maskavā, kurā ieņēmusi 14. vietu (uzvarēja Olga Rubcova), 1959. gada pretendentu turnīrā šahā sievietēm Plovdivā, kurā ieņēmusi 7. vietu (uzvarēja Kira Zvorikina), 1961. gada pretendentu turnīrā šahā sievietēm Vrņačka Baņā, kurā kopā ar Aleksandru Nikolavu un Larisu Volperti dalījusi 7.-9. vietu (uzvarēja Nona Gaprindašvili), 1964. gada pretendentu turnīrā šahā sievietēm Suhumi, kurā kopā ar Gizelu Greseri un Margaretu Teodoresku dalījusi 13.-15. vietu (uzvarēja Alla Kušnira). Piedalījusies arī 1973. gada starpzonu turnīrā Menorkā, kurā ieņēmusi 15. vietu (uzvarēja Valentīna Kozlovska).

Daudzu starptautisko šaha turnīru laureāte: 1970. gadā dalījusi 1.-2. vietu Nīderlandes pilsētā Emenā, bet pēc gada turpat dalījusi 2.-3. vietu. 1974. gadā izcīnījusi 3. vietu Polijas pilsētā Pjotrkova Tribunalskā. 1962. gadā Grudzjondza ieņēmusi 2. vietu Polijas atklātajā sieviešu šaha čempionātā aiz Margaretas Pervoznikas.

Ēva Karakaša trīs reizes pārstāvējusi Ungāriju sieviešu šaha olimpiādēs (1957, 1963, 1966).

Lielus panākumus guvusi senioru šaha turnīros. Trīs reizes kļuvusi par Pasaules čempioni seniorēm šahā (1991, 1992, 1994)..

Par panākumiem turnīros FIDE 1982. gadā viņai piešķīra starptautiskās lielmeistares (WGM) goda nosaukumu.

## Atsauces

## Ārējās saites
Latvijas futbola izlase 2018.—2019. gada UEFA Nāciju līgā

2018.—2019. gada UEFA Nāciju līga ir pirmā UEFA Nāciju līgas sezona. Latvijas futbola izlase spēlē D līgā.

## Turnīra tabula

### D līga (1.grupa)

## Spēles un rezultāti

## Sastāvs un statistika

## Ārējās saites
Iepazīsties, mazie Fakeri

**"Iepazīsties, mazie Fakeri"** () ir 2010. gada ASV kinokomēdija, kuras režisors ir Pols Veitzs. Galvenās lomas atveido Bens Stillers, Ouens Vilsons, Blaita Danere, Roberts De Niro, Džesika Alba, Terija Polo, Bārbra Streisande un Dastins Hofmans. Filmas pirmizrāde notika . Filma ir turpinājums 2000. gada filmai "Iepazīsties, mani vecāki" un 2004. gada filmai "Iepazīsties, Fakeri".

Džeks Bairns vēlas iecelt jaunu ģimenes patriarhu un šai lomai izvēlas Gregu.

## Atsauces

## Ārējās saites
Ki-Adi-Mundi

**Ki-Adi-Mundi** () ir tēls "Džordža Lūkasa zinātniskās fantastikas filmu sērijā "Zvaigžņu kari". Filmās viņu attēlo Silas Karsons, bet animācijas seriālā "Zvaigžņu kari: Klonu kari viņu ieskaņo Braiens Džordžs.

Mundi bija viens no spēcīgākiem džediem. Filmā "Zvaigžņu kari: Situ atriebība" viņu Pavēles 66 laikā nogalināja viņa paša vadītie kloni.
Spiegu bērni 4: Visu laiku pasaulē

**"Spiegu bērni 4: Visu laiku pasaulē"** () ir 2011. gada ASV piedzīvojumu komēdija, kuras režisors, scenārija autors, kā arī viens no producentiem un mūzikas autoriem ir Roberts Rodrigess. Galvenās lomas atveido Džesika Alba, Džoels Makheils, Aleksa Vega, Derils Sabara, Rovena Blanšarda, Meisons Kuks, Rikijs Džerveiss un Džeremijs Paivens. Filmas pirmizrāde notika .

Filma ir ceturtā filma "Spiegu bērnu" filmu sērijā un tiešs turpinājums 2003. gada filmai "Spiegu bērni 3D: Spēle beigusies".

Atvaļinājusies spiedze tiek uzaicināta atgriezties spiegošanā. Lai satuvinātos ar saviem audžubērniem, viņa abus bērnus iesaista savā jaunajā darbā, kurā jāaptur Laika glabātājs, pirms tas pārņem pasauli.

## Atsauces

## Ārējās saites
Ailīna Betsija Trenmere

**Ailīna Betsija Trenmere** ();  Skarboro —  Austrumsaseksa) bija Lielbritānijas starptautiskā meistare šahā (1950), daudzkārtējā Lielbritānijas sieviešu šaha čempione, kā arī pazīstama klarnetiste.

## Biogrāfija
No 1940. gadu beigām līdz 1960. gadu sākumam bijusi viena no vadošajām Anglijas šahistēm. Četras reizes uzvarējusi Lielbritānijas sieviešu šaha čempionātos (1947, 1949, 1953, 1961). Piedalījusies 1949.—50. gada Pasaules čempionātā šahā sievietēm Maskavā, kurā dalījusi 5.-7. vietu kopā ar Edīti Kelleri-Hermani un Šantalu Šodē de Silanu (uzvarēja Ludmila Rudenko). Piedalījusies arī 1952. gada pretendentu turnīrā šahā sievietēm Maskavā, kurā ierindojusies 7. vietā (uzvarēja Jeļizaveta Bikova). Ailīna Betsija Trenmere pārstāvējusi Angliju sieviešu šaha olimpiādē 1957. gadā Emenā 1. sieviešu šaha olimpiādē pie 2. galdiņa (+3, =8, -3). Par panākumiem turnīros FIDE 1950. gadā viņai piešķīra starptautiskās meistares (WIM) nosaukumu.

Blakus savām šahistes gaitām Ailīna Betsija Trenmere bijusi pazīstama arī kā klarnetiste. 1940. gadā martā viņa koncertējusi kopā ar Skotijas orķestri (). No 1950. gada strādājusi kopā ar *Sadler's Wells Orchestra* tāpat kā cita pazīstama britu klarnetiste Tea Kingu (; 1925–2007).

## Atsauces

## Ārējās saites
Fenija Hēmskerka

**Fenija Hēmskerka** (; dzimusi  Amsterdamā, mirusi  Amersfortā) bija Nīderlandes starptautiskā lielmeistare šahā (1978), daudzkārtēja Nīderlandes sieviešu šaha čempione.

## Biogrāfija
No 1930. gadu beigām līdz 1960. gadu sākumam bijusi viena no vadošajām Nīderlandes šahistēm. Desmit reizes uzvarējusi Nīderlandes sieviešu šaha čempionātos (1937, 1939, 1946, 1948, 1950, 1952, 1954, 1956, 1958, 1961). 1937. gadā Amsterdamā uzvarējusi mačā pret savu tautieti Katarinu Rodzanti ar 4½:½ in 1937, bet 1939. gadā turpat zaudējusi maču Soņai Grafai ar 0:4.
Piedalījusies 1949.—50. gada Pasaules čempionātā šahā sievietēm Maskavā, kurā ierindojusies 8. vietā (uzvarēja Ludmila Rudenko). Piedalījusies arī 1952. gada pretendentu turnīrā šahā sievietēm Maskavā, kurā sasniegusi savu augstāko rezultātu, dalot 2.-3. vietu kopā ar Olgu Ignatjevu (uzvarēja Jeļizaveta Bikova), 1955. gada pretendentu turnīrā šahā sievietēm Maskavā, kurā ieņēmusi 9. vietu (uzvarēja Olga Rubcova) un 1961. gada pretendentu turnīrā šahā sievietēm Vrņačka Baņā, kurā kopā ar Frīdlu Rinderi dalījusi 15.-16. vietu (uzvarēja Nona Gaprindašvili). Pēdējo reizi Pasaules sieviešu šaha čempiones nosaukuma izcīņas ciklā piedalījusies 1967. gadā, kad pretendentu turnīrā Suboticā palikusi 13. vietā (uzvarēja Alla Kušnira). Fenija Hēmskerka četras reizes pārstāvējusi Nīderlandi sieviešu šaha olimpiādēs (1957, 1963, 1966, 1969).

Par panākumiem turnīros FIDE 1950. gadā viņai kā vienai no pirmajām piešķīra starptautiskās meistares (WIM), bet 1978. gadā - starptautiskās lielmeistares (WGM) goda nosaukumu. Apbalvota ar vienu no augstākajiem Nīderlandes apbalvojumiem - Orānijas-Nasavas ordeni ().

## Atsauces

## Ārējās saites
Grāfs Dukū

**Grāfs Dukū** jeb **Dārts Tirānuss** () ir tēls Džordža Lūkasa zinātniskās fantastikas filmu sērijā "Zvaigžņu kari". Galvenais antagonists sērijas filmās "Klonu uzbrukums" un "Situ atriebība". Abās filmās viņu atveido Kristofers Lī, bet 2003. gada un 2008. gada animācijas seriālos "Zvaigžņu kari: Klonu kari" tēlu ieskaņojis ir Korijs Bērtons. Grāfa īstais vārds nav zināms.

Būdams cienījams džedu meistars, Jodas māceklis, Dukū pārgāja Tumsas pusē pēc sava mācekļa Kvaigona Džina nāves un kļuva par Dārta Sidiosa otro mācekli kā Dārts Tirānuss. Esot Neatkarīgo sistēmu konfederācijas līderis, viņam ir svarīga loma Klonu karos, līdz brīdim, kad filmā "Situ atriebība" viņu nogalināja Anakins Debesgājējs, nocērtot viņam abas rokas un galvu.

## Atsauces
A.C.O.D.

***A.C.O.D.*** ir 2013. gada ASV kinokomēdija, kuras režisors un viens no scenārija autoriem ir Stjū Zičermans. Filmā galvenās lomas attēlo Džesika Alba, Ādams Skots, Džeina Linča, Ričards Dženkinss, Ketrina O'Hāra, Eimija Polere un Klārks Djūks. Filmas pirmizrāde notika  Sandensas kinofestivālā.

Pieaudzis vīrietis, kurš ir ierauts savu vecāku 15 gadus ilgā šķiršanās lietā, atklāj, ka viņš neapzināti ir piedalījies pētījumā par bērniem, kuru vecāki ir šķīrušies.

## Atsauces

## Ārējās saites
Joda

**Joda** (), arī **Meistars Joda** ir viens no galvenajiem varoņiem Džordža Lūkasa radītajā Zvaigžņu karu franšīzē, iespējams, gudrākais un spēcīgākais sava laika džeds, pirmoreiz tika parādīts 1980. gada filmā "Zvaigžņu kari: Impērija dod atbildes triecienu". Sākotnējās filmās viņš apmācīja Lūku Debesgājēju cīnīties pret Galaktisko Impēriju. Joda apmācījis gandrīz vai katru džedu meistaru Galaktikā, viņa māceklis bija arī grāfs Dukū. Pirms savas nāves 900 gadu vecumā filmā "Zvaigžņu kari: Džedu atgriešanās" Joda Zvaigžņu karu franšīzē bija vecākā persona, līdz *Maz Kanata* personāža iesaistei franšīzes filmās.

Viņa ekrāna tēlu radījuši britu grima mākslinieki Niks Dadmens (*Nick Dudman*) un Stjuarts Friborns (*Stuart Freeborn*). Joda darbojas gandrīz visās "Zvaigžņu karu" sāgas filmās.

## Tēla raksturojums
Džeds Meistars Joda ir viens no vecākajiem un pazīstamākajiem džediem *Zvaigžņu karu* visumā. Seriāla veidotājs Džordžs Lūkass bija vēlējies neatklāt pārāk daudz detaļu par šo personāžu. Viņš aizliedza aprakstīt tā izcelsmi visās grāmatās, animācijas filmās, spēlēs un citā daiļradē par "Zvaigžņu karu" visumu,  taču nedaudz par šo džedu meistaru tomēr ir zināms.

Jodas rase un dzimtā planēta nav nosaukta nevienā oficiālā medijā, un "Zvaigžņu karu" Datubāzē par viņu vienkārši teikts, ka viņš ir nezināmas sugas pārstāvis.

Tāpat kā daudzi nosaukumi "Zvaigžņu karu" filmās, vārds "Joda" ir ņemts no senajām valodām - visticamāk no sanskrita, kur "yodha" nozīmē "karotājs". Savukārt no ivrita vārds "yodea" tulkojams kā "zināt".

Meistara Jodas runa ir bagāta ar dažādām inversijām, kas atrodamas gandrīz katrā teikumā. Viņš veido teikumus apgrieztā vārdu secībā. Interesanti, ka tieši šāda vārdu secība ir japāņu valodā. Tipisks piemērs: *Your apprentice Skywalker will be*. Jodas raksturīgo runas modeli ir analizējuši un apsprieduši sintakses speciālisti, kuri to uzskatīja par nedaudz pretrunīgu, bet norādīja, ka tam ir objekta-subjekta-predikāta secība, padarot to par anastrofu.

Stjuarts Friborns attēloja Jodas seju, apvienojot savas un Alberta Einšteina sejas vaibstus, jo Einšteina fotogrāfija iedvesmoja viņu radīt galīgo tēlu. Par Jodas balsi rūpējās Frenks Ozs. Oriģinālajā "Zvaigžņu karu" triloģijā Joda bija vienkārša lelle zaļā krāsā (šo lelli arī pamatā vadīja Frenks Ozs). Dažās ainās, kur bija nepieciešama pārvietošanās, izmantoja kostīmos tērptus ļoti maza auguma aktierus. Vēlāk viņa tēls tika veidots ar datoranimācijas palīdzību, kas ļāva parādīt to agrāk neiespējamos veidos, piemēram, cīņu ainās.

2015. gadā Jodas figūra parādījās Tiso kundzes Vaska figūru muzejā.

## Atsauces

## Ārējās saites
* Jodas tīmekļa lapa oficiālajā *starwars.com* tīmekļa vietnē 
* Йода в эпоху Войн клонов 
* Какую мощность может развить магистр Йода, используя Силу?
Dear Eleanor

***Dear Eleanor*** ir 2016. gada ASV drāmas filma, kuras režisors ir Kevins Konelijs. Filmā galvenās lomas attēlo Džesika Alba, Izabella Fūrmana, Laiena Liberato, Džošs Lūkass, Lūks Vilsons, Džoels Vilsons un Patriks Švarcenegers. Filmas pirmizrāde notika .

1962. gads. Divas labākās draudzenes ceļo pāri visai ASV, lai satiktu abu bērnības elku Eleanoru Rūzveltu.

## Atsauces

## Ārējās saites
The Veil

***The Veil*** ir 2016. gada ASV šausmu filma, kuras režisors ir Fils Džono. Filmā galvenās lomas attēlo Džesika Alba, Lilija Reiba, Aleksa Paladino, Rīds Skots un Tomass Džeins. Filmas pirmizrāde notika .

Divdesmit piecus gadus pēc tam, kad reliģiska kulta dalībnieki veica masveida pašnāvību, vienīgais izdzīvojušais atgriežas traģēdijas notikuma vietā kopā ar dokumentālo filmu veidošanas komandu.

## Atsauces

## Ārējās saites
Natālija Vuda

**Natālija Vuda** (; dzimusi kā **Natālija Zaharenko** (*Natalia Zakharenko*), , mirusi ) bija krievu izcelsmes aktrise no Amerikas Savienotajām Valstīm.

## Dzīvesgājums
Dzimusi 1938. gadā Sanfrancisko krievu imigrantu Nikolaja Zaharenko un viņa sievas Marijas, dzimušas Zudilovas, ģimenē, kas Krievijas pilsoņu kara laikā bija ieradušies no Sibīrijas. Bērnību pavadīja Santamonikā, jau 1947. gadā sāka filmēties Holivudas filmās, šajā laikā viņas vecāki nomainīja Natašas uzvārdu uz "Vuda".

Saņēmusi Zelta globusa balvu trīs dažādās kategorijās — 1955. gadā Natālija Vuda kļuva par gada jauno zvaigzni filmā "Dumpinieks bez iemesla" (filmā kopā ar Džeimsu Dīnu), 1966. gadā viņa ieguva Pasaules filmu favorītes titulu, bet 1979. gadā kļuva par Televīzijas drāmas labāko aktrisi (par lomu televīzijas miniseriālā "No šejienes līdz bezgalībai"). Trīs reizes nominēta Amerikas Kinoakadēmijas balvai ("Oskaram") — 1955. gadā labākās otrā plāna aktrises balvai par lomu filmā "Dumpinieks bez iemesla", 1961. un 1963. gadā labākās aktrises balvai attiecīgi par lomām filmās *[[Splendor in the Grass]]* un *[[Love with the Proper Stranger]]*.

1981. gadā Natālija Vuda nomira neskaidros apstākļos. Viņa ar vīru Robertu Vagneru un aktieri Kristoferu Volkenu bija devušies izbraucienā ar kuģīti, ko vadīja kapteinis Deniss Deverns. 29. novembrī vīrs greizsirdībā sastrīdējās ar Volkenu. Tajā vakarā Natālija Vuda pazuda no kuģīša. Nākamajā rītā Natālijas Vudas ķermeni atrada ūdenī. Nāves iemesls tika definēts kā "nejauša noslīkšana". 2011. gadā izmeklēšana tika atjaunota pēc kuģa kapteiņa izteikumiem presē, ka viņš sākotnējā izmeklēšanā melojis, un uzskata, ka strīds starp Natāliju un viņas vīru Robertu novedis pie viņas nāves. Tomēr policija arī pēc papildus izmeklēšanas nav atradusi pierādījumus apsūdzības izvirzīšanai, bet Roberts atteicies runāt ar policiju. Policija papildināja ierakstu par nāves iemeslu, definējot to kā "noslīkšana un citi neatklāti iemesli".

## Atsauces

## Ārējās saites
Arturs Tupiņš

**Arturs Tupiņš** (1889—1951) bija latviešu rakstnieks un žurnālists. 

## Dzīvesgājums
Dzimis 1889. gada 8. aprīlī Vecgulbenē kučiera ģimenē. Pirmā pasaules kara sākumā piedalījās Tannenbergas kaujā, vēlāk bija kara korespondents, laikraksta "Večerņeje Vremja" līdzstrādnieks. Pēc Krievijas armijas sakāvēm 1917. gadā devās uz Franciju. Līdz 1921. gadam dzīvoja Parīzē, kur Parīzes miera konferences laikā no 1918. gada septembra līdz 1920. gada aprīlim rediģēja franču valodā iznākošo mēnešrakstu "*Revue Baltique*". 1920. gadā apprecējās ar žurnālisti Marselu. 

Atgriezies Latvijā, Arturs Tupiņš 1921. gadā izdeva "Rīgas Ziņas", bet no 1924. līdz 1934. gadam nedēļas laikrakstu "Aizkulises".

Pēc Otrā pasaules kara sākuma 1939. gadā kopā ar sievu Marselu devās uz Franciju,  Višī Francijas laikā apmetās Alžīrā, kur strādāja par skolotāju, tulkoja franciski Bloka un Jeseņina dzeju. Miris 1951. gada 4. oktobrī .

## Darbi
* *Arthur Toupine. La guerre et la verite* (1919)
* *Arthur Toupine. La tragedie siberienne* (1920)
* *René Chalupt, [[Tomass Stērnss Eliots|T.-S. Eliot]], André Germain, Pierre Girard, Max Jacob, Camille Mallarmé, John Rodker, André Suares, Arthur Toupine. Les Ecrits Nouveaux - tome IX-4* (1922) 
* Nāves sala (1923)
* Tīreļa purvos (1924)
* Spiegi Rīgas frontē 1915-1917 (1935)
* Par dzimto zemi (1935)

## Ārējās saites
* Arthur Toupine (1889—1951) no Alexandra Charbonnier. *O.V. Milosz: le poète, le métaphysicien, le lituanien* 1996 - 542 lpp. (OV Milošs: dzejnieks, metafiziķis, lietuvietis) Tupiņa biogrāfija pielikumā   

## Atsauces
1984. gada Pasaules čempionāts šahā sievietēm

thumb|PSRS pastmarka veltīta 1984. gada Pasaules sieviešu šaha čempionātam
**1984. gada [[Pasaules čempionāts šahā sievietēm]]** sastāvēja no vairākiem posmiem — zonālie turnīri, starpzonu turnīri, pretendentu mači un mačs par pasaules čempiones nosaukumu.

Šajā ciklā pasaules čempione Maija Čiburdanidze sekmīgi aizstāvēja savu titulu pret pretendentu maču uzvarētāju Irinu Levitinu, gūstot uzvaru mačā par pasaules čempiones nosaukumu ar rezultātu 8½ : 5½.

## 1982. gada starpzonu turnīri
Lai noskaidrotu nākamā pasaules sieviešu čempionāta pretendentu maču dalībniekus 1982. gadā tika organizēti divi starpzonālie turnīri, viens - Bādkisingenē jūlijā, bet otrs - Tbilisi septembrī. Šajos turnīros piedalījās labākās spēlētājas no katras FIDE zonas, kopā — 31 šahiste. No katra starpzonu turnīra pretendentu mačiem kvalificējās trīs pirmo vietu ieguvējas.

Bādkisingenē uzvarēja pasaules eksčempione Gaprindašvili, kopā ar viņu pretendentu mačiem kvalificējās arī Semjonova un Lemačko.

Tbilisi pirmā bija Murešana, apsteidzot Levitinu un Šilaņu (pirmo ķīnieti, kam izdevās kvalificēties pretendentu mačiem).

:

:

## 1983.-84. gada pretendentu mači
Sešām pretendentēm no starpzonu turnīriem pievienojās Aleksandrija (iepriekšējā mača par pasaules čempiones titulu zaudētāja) un Joseliani iepriekšējo pretendentu maču fināliste.

## 1984. gada mačs par pasaules čempiones titulu
Pasaules čempiones M. Čiburdanidzes un pretendentes I. Levitinas mačs notika no 1984. gada 10. septembra līdz 25. oktobrim Volgogradā. Mača galvenā tiesnesis bija Jaroslavs Šaitars. Dalībnieču sekundanti: Čiburdanidzei — G. Kuzmins un S. Juferovs; Levitinai — A. Haritonovs un A. Jermoļinskis.

Pēc mača 8. partijas vadībā bija Levitina — 4½ : 3½. Tomēr tā turpinājumā Čiburdanidze nezaudēja nevienu partiju un, gūstot 4 uzvaras, maču pabeidza savā labā ar rezultātu — 8½ : 5½ (+5 −2 =7).
:

## Atsauces

## Literatūra
* 
* 
* 
* 
* 
* 
* 
* 
* 
* 
* 
*
Kā mīlēties ar angli

**"Kā mīlēties ar angli"** (; nosaukums Kanādā: *How to Make Love Like an Englishman*; nosaukums Apvienotajā Karalistē: *Lessons in Love*) ir 2014. gada ASV romantiskā kinokomēdija, kuras režisors ir Toms Vogans. Galvenās lomas atveido Pīrss Brosnans, Džesika Alba, Salma Hajeka, Bens Makenzijs un Malkolms Makdauels. Filmas pirmizrāde notika  "Amerikāņu Filmu Tirgū".

Filma ir par Kembridžas dzejas profesoru, kurš sāk pārvērtēt savu dzīvi.

## Atsauces

## Ārējās saites
Mehāniķis: Augšāmcelšanās

**"Mehāniķis: Augšāmcelšanās"** () ir 2016. gada ASV asa sižeta trillera filma, kuras režisors ir Deniss Ganzels. Galvenās lomas atveido Džeisons Steitems, Džesika Alba, Tomijs Lī Džonss un Mišela Jeo. Filmas pirmizrāde notika  Holivudā. Filma ir turpinājums 2011. gada filmai "Mehāniķis".

Filmā Arturam Bišopam ir jāpaveic trīs neiespējamas slepkavības un jāliek tām izskatīties kā negadījumiem.

## Atsauces

## Ārējās saites
Zvaigžņu kari: Klonu kari

**Zvaigžņu kari: Klonu kari** () var būt:

* Zvaigžņu kari: Klonu kari (2003. gada seriāls);
* Zvaigžņu kari: Klonu kari (2008. gada seriāls);
* Zvaigžņu kari: Klonu kari (filma).

## Skatīt arī
* Zvaigžņu kari: Dumpinieki
Denjels Kaluja

**Denjels Kaluja** (; dzimis ) ir angļu aktieris un scenāriju autors. Starptautisku atpazīstamību viņš ieguva pēc galvenās lomas atveidošanas šausmu filmā "Prom!" (2017), par ko tika nominēts 90. Kinoakadēmijas balvai, Zelta globusa balvai, Ekrāna aktieru ģildes balvai un BAFTA kino balvai. 2018. gadā viņš ieguva BAFTA uzlecošās zvaigznes balvu.

Kaluja savu aktiera karjeru uzsāka pusaudža gados, piedaloties improvizācijas teātra izrādēs. Pēc tam viņš piedalījās pirmajās divās britu televīzijas seriāla *[[Skins (seriāls)|Skins]]* sezonās, no kurām dažām viņš bija arī scenārija līdzautors.

Viņš ieguva pozitīvu kritiku par lomu seriāla *[[Black Mirror]]* sērijā *Fifteen Million Merits*. Atveidojis lomas BBC melnās komēdijas seriālā *[[Psychoville]]* un *[[BBC Three]]* šausmu seriālā *[[The Fades]]*. Kaluja atveidoja aģenta Kolina Takera lomu 2011. gada filmā "Džonijs Anglis atgriežas" un Melnās Nāves lomu 2013. gada filmā "Kick-Ass 2: Jaunie supervaroņi 2". 2015. gadā viņš atveidoja otrā plāna lomu Denisa Vilnēva filmā "".

2018. gadā viņš atveidoja V'Kabi lomu *[[Marvel Studios]]* blokbāsterā "Melnā Pantera", un lomu Stīva Makvīna filmā "Atraitnes". 2021. gadā Kaluja saņēma pozitīvas kritiķu atsauksmes un Zelta globusa balvu par "Melno panteru" līdera Freda Hemptona lomu filmā "Jūda un Melnais Mesija". Par šo lomu viņš saņēma Amerikas Kinoakadēmijas balvu, Zelta globusa balvu, Ekrāna aktieru ģildes balvu un BAFTA kino balvu kā labākais aktieris otrā plāna lomā.

## Atsauces

## Ārējās saites
Georgs Kristofs fon Līdinghauzens-Volfs

**Georgs Kristofs fon Līdinghauzens-Volfs** (; dzimis , miris ) bija  Kurzemes muižnieks un politiķis. Pēdējais Kurzemes hercogistes kanclers un pirmais Kurzemes guberņas kanclers un landhofmeistars (*Landhofmeister*). Sunākstes muižas un Jumpravas muižas pie Bauskas īpašnieks laikā, kad Sunākstē darbojās Vecais Stenders.

## Dzīvesgājums
Dzimis 1751. gadā Sunākstē.
Mācījies Jelgavas pilsētas skolā, kuras direktors bija Matīss Frīdrihs Vatsons. Pēc mācībām iestājās Krievijas Impērijas armijas dienestā. Piedalījās Krievu—turku karā, iecelts majora dienesta pakāpē. Pēc kara devās studiju ceļojumos uz Poliju, Vāciju, Franciju, Angliju. Atgiezās Kurzemē, kur bija landtāga deputāts, vēlāk zemes pārstāvis Varšavas seimā, bet vēlāk deputāts Berlīnē. 

No 1793. līdz 1794. gadam bija Kurzemes zemes sūtņu māršals (*Landbotenmarschall*). Polijas Trešās dalīšanas laikā kā Kurzemes un Zemgales hercogistes, vēlāk Kurzemes guberņas kanclers, pavadīja hercogu Pēteri Bīronu sarunās un atteikšanās no troņa ceremonijā Sanktpēterburgā. Piedalījās ķeizara Pāvila I kronēšanas ceremonijā 1797. gadā. No 1797. lidz 1801. gadam atkal ieņēma Kurzemes kanclera amatu.

Miris savā īpašumā Jumpravas muižā pie Bauska. Pārvaldīja Sunākstes, Jumpravas, Jaunsvirlaukas, Brunovišku (*Brunowischek*) un Panemunes (*Poniemon*) muižas. Sunākstē ierīkojis vispārējo skolu un dziedāšanas skolu (*Vorsängerei*).

## Ārējās saites
* Baltisches Biographisches Lexikon digital
Īpaši bīstama

**"Īpaši bīstama"** () ir 2015. gada ASV kinokomēdija, kuras režisors ir Kails Ņūmens. Galvenās lomas atveido Heilija Steinfelda, Džesika Alba, Tomass Manns, Sofija Tērnere, Semjuels Džeksons un Douva Kamerona. Filmas pirmizrāde notika .

Tīņu spiedze Megana Volša, kura ilgojas pēc normāliem pusaudža gadiem, inscenē savu nāvi un iestājas Amerikas vidusskolā. Tomēr drīz vien Megana saprot, ka izdzīvot pusaudža gadus var būt grūtāk nekā būt starptautiskai spiedzei.

## Atsauces

## Ārējās saites
Svīta (filma)

**"Svīta"** () ir 2015. gada ASV kinokomēdija, kuras režisors, scenārija autors un viens no producentiem ir Dags Elins. Galvenās lomas atveido Kevins Konolins, Adrians Grenjers, Kevins Dilons, Džerijs Ferara un Džeremijs Paivens. Filmas pirmizrāde notika  Manhatanā.

Filmā tiek sekots aktierim Vinsentam Čeisam, kurš, režisējot savu pirmo filmu, pārsniedz budžetu, līdz ar to spiests prasīt jaunieceltajam studijas direktoram papildus naudu.

## Atsauces

## Ārējās saites
Jaels Eisdens

**Jaels Eisdens** (, dzimis ) ir Kirasao futbolists, pussargs, kas šobrīd pārstāv Nīderlandes komandu *[[Excelsior Maassluis]]*. Viņam ir arī Nīderlandes pilsonība. No 2018. gada līdz 2020. gadam pārstāvējis *[[FK Jelgava]]*.
Iemesti pasaulē

**"Iemesti pasaulē"** ir 2018. gadā izdota Latvijas dokumentālā filma. Filmas režisore ir Antra Cilinska.

## Sižets
Filmā tiek parādīts gan mākslas tapšanas process Imanta Tillera darbnīcā Austrālijā, gan mākslinieka piedalīšanās dažādos mākslas notikumos.

## Atsauces
Zvaigžņu kari: Klonu kari (2008. gada seriāls)

**"Zvaigžņu kari: Klonu kari"** () ir ASV animācijas seriāls, ko pārraidīja kanālos "Cartoon Network" (2008—2013), *[[Netflix]]* (2014) un *[[Disney+]]* (2020). Kopā izveidotas 7 sezonas un 133 sērijas. 2020. gada maijā noslēdzās seriāla veidošana. Seriāla darbība notiek klonu karu laikā — otrās un trešās daļas starpposmā.

## Sezonas

## Atsauces

## Ārējās saites
Entourage

**Entourage** var būt:
* Svīta (filma) — 2015. gada filma.
* Svīta (seriāls) — 2004. gada seriāls.
Zvaigžņu kari: Klonu kari (filma)

**"Zvaigžņu kari: Klonu kari"** () ir 2008. gada ASV animācijas filma, kuras režisors ir Deivs Filoni. Galvenos tēlus ir ierunājuši Mets Lanters, Ešlija Ekšteina, Džeimss Arnolds Teilors, Toms Keins, Dī Bredlijs Beikers, Kristofers Lī un Semjuels Džeksons. Filmas pirmizrāde notika .

Darbība notiek otrās un trešās daļas starpposmā. Filmā džedi cenšas palīdzēt atrast Džabas pazudušo dēlu.

## Atsauces

## Ārējās saites
Nakts braucējs

**"Nakts braucējs"** () ir 2014. gada ASV kriminālkomēdija, kuras režisors, scenārija autors un viens no producentiem ir Džo Karnahans. Galvenās lomas atveido Patriks Vilsons, Džesika Alba, Eds Helmss, Džeimss Bedžs Deils un Bruklina Dekere. Filmas pirmizrāde notika .

Limuzīna vadītājs cīnās, lai nomaksātu parādu. Viņš uzņemas darbu ar traku pasažieri, kura meklētajā grāmatā atrodami daži ļoti bīstami noziedznieki.

## Atsauces

## Ārējās saites
Stīvs Bolmers

**Stīvens Entonijs Bolmers** (, dzimis ) ir amerikāņu uzņēmējs, investors un filantrops. No 2000. līdz 2014. gadam bija uzņēmuma *[[Microsoft]]* ģenerāldirektors. Bolmers ir Nacionālās basketbola asociācijas (NBA) kluba Losandželosas "Clippers" īpašnieks. Pēc 2023. gada februāra *[[Bloomberg Billionaires Index]]* saraksta viņa bagātība ir apmēram  ASV dolāru, padarot viņu par astoto bagātāko cilvēku uz zemes.

Bills Geitss 1980. gadā Bolmeru pieņēma darbā *[[Microsoft]]*. 1998. gadā viņš kļuva par kompānijas prezidentu un  aizstāja Geitsu izpilddirektora amatā.  Bolmers aizgāja pensijā un viņa vietā stājās Satja Nadela; Bolmers palika *Microsoft* direktoru padomē līdz .

Par darbības gadiem *Microsoft* izpilddirektora amatā saņēmis dalītu atzinību, jo uzņēmums trīskāršoja pārdošanas apjomu un dubultoja peļņu, tomēr zaudēja dominējošo stāvokli tirgū un palaida garām tādas 21. gadsimta tehnoloģiju tendences kā viedtālruņu uzplaukumu *[[iPhone]]* un *[[Android]]* formātā.

## Atsauces

## Ārējās saites
Zvaigžņu kari: Klonu kari (2003. gada seriāls)

**"Zvaigžņu kari: Klonu kari"** () ir ASV animācijas seriāls, kas tika pārraidīts kanālā "Cartoon Network" no 2003. līdz 2005. gadam. Šobrīd ir izveidotas 2 sezonas un 25 sērijas. Seriālu izveidoja Gendijs Tartakovskis, galvenās lomas ieskaņojuši Mets Lūkass, Džeimss Arnolds Teilors, Toms Keins, Korijs Bērtons, Greja Dī Lisla un Andrē Sogliuzo. Seriāla darbība notiek klonu karu laikā — otrās un trešās daļas starpposmā. 2005. gadā seriāls ir saņēmis 2 Emmy balvas.

## Sezonas

## Ārējās saites
Lauri Husars

**Lauri Husars** (; dzimis ) ir igauņu žurnālists un politiķis. Kopš 2023. gada 10. aprīļa viņš ir Rīgikogu priekšsēdētājs. No 2016. līdz 2019. gadam viņš bija *[[Postimees]]* (*[[Eesti Meedia]]*) galvenais redaktors. Kopš 2022. gada 15. oktobra viņš ir partijas Igaunija 200 priekšsēdētājs.

## Karjera
No 1992. līdz 1996. gadam Husars studēja teoloģiju Tartu Universitātē. No 1998. līdz 2006. gadam viņš strādāja par TV3 reportieri un redaktoru.

Līdz 2016. gada pavasarim Husars uzņēma *Eesti Rahvusringhääling* rīkoto valsts radio raidījumu *Vikerraadio*. 2016. gada marta vidū viņš kļuva par valsts dienas laikraksta *Postimees* galvenā redaktora vietnieku. Trīs mēnešus vēlāk Merita Kopli atstāja laikrakstu, un Husars kļuva par galveno redaktoru.

2022. gada 15. oktobrī Husars tika ievēlēts par partijas Igaunija 200 priekšsēdētāju.

## Privātā dzīve
Kopš 2008. gada jūlija Lauri Husars ir precējies. Kopš 1994. gada viņš ir Igaunijas studentu korporācijas *[[Arminia Dorpatensis]]' Vingolfsbundā *Neustifter''.

## Atsauces
Pakistānas Domīnija

[thumb|300px|Pakistānas un Indijas domīnijas pēc izveides 1947. gadā. Pakistāna 1947. un 1948. gadā pievienoja agrāk Britu Indijas protektorātā esošās [Kašmiras valsts ziemeļu daļu un Kalatas valsti.]]  

**Pakistānas Domīnija** bija neatkarīga valsts Britu Sadraudzības ietvaros, kas kopā ar Indijas Domīniju izveidojās Britu Indijas teritorijā pēc Pakistānas neatkarības pasludināšanas 1947. gada 14. augustā. Tā sastāvēja no Rietumpakistānas (tagadējās Pakistānas) un Austrumpakistānas (tagadējās Bangladešas). 

Teritoriālās nesaskaņas par Kašmiras piederību 1947. gada oktobrī izraisīja Pirmo Indijas—Pakistānas karu (1947), 1948. gadā Pakistānas domīnijai pievienoja Kalatas hanisti (tagadējās Beludžistānas daļa).

Pakistānas domīnija beidza pastāvēt pēc Pakistānas Islāma Republikas pasludināšanas 1956. gada 23. martā.   

## Skatīt arī
* Indijas Domīnija

## Ārējās saites
Torpēda

[235px|thumbnail|Torpēdas palaišana no [atomzemūdenes]]
**Torpēda** ir peldošs plūdlīnijas zemūdens šāviņš, kam ir pašpiedziņas dzinējs un kas paredzēts kuģu vai krasta būvju iznīcināšanai. Torpēdu veido cilindrisks korpuss ar dzenskrūvi pakaļgalā vai reaktīvo sprauslu astes galā (raķeštorpēdām). Torpēdā atrodas lādiņš, degviela dzinējam, dzinējs un vadības ierīces. Visbiežāk izmantotais torpēdas kalibrs ir 533 mm (21 colla), bet pastāv arī torpēdas ar kalibru no 254 līdz 660 mm. Vidēji to garums ir 7 metri un masa ap 2 tonnām, no kuras sprāgstvielu masa ir no 200 līdz 400 kg. Ar torpēdām aprīko zemūdenes, torpēdlaivas, citu veidu kuģus, lidmašīnas un helikopterus.

## Ārējās saites
Askoli Pičēno

**Askoli Pičēno** (, ) ir pilsēta Itālijas centrālajā daļā, Markes reģiona, Askoli Pičēno provincē. Pilsēta atrodas starp trīs kalniem, 154 metru augstumā virs jūras līmeņa, Tronto upes krastā. Ziemeļrietumos un dienvidos, pilsēta robežojas ar diviem Itālijas nacionālajiem dabas parkiem. Pēc 2017. gada datiem Askoli Pičēno dzīvo 48 864 iedzīvotāji, bet kopā ar piepilsētām tajā dzīvo vairāk ne kā 100 000 iedzīvotāji. Tā ir Askoli Pičēno provinces administratīvais centrs un lielākā pilsēta.
Romāns Birki

**Romāns Birki** (, dzimis ) ir Šveices futbolists, spēlē vārtsarga pozīcijā, pārstāvējis Šveices futbola izlasi. Kopš 2023. gada Birki spēlē *[[MLS]]* komandā *[[St. Louis City SC]]*.

## Sasniegumi
**Grasshopper Club Zürich**

* Šveices kauss: 2012—13

**Borussia Dortmund**

* DFB Pokal: 2016—17, 2020—21
* DFL-Supercup: 2019

## Ārējās saites
Kristians Pulišičs

**Kristians Pulišičs** (, ; dzimis ) ir amerikāņu futbolists, spēlē uzbrūkošā pussarga pozīcijā, ASV futbola izlases dalībnieks. Kopš 2023. gada Pulišičs pārstāv Itālijas A sērijas komandu *[[AC Milan]]*.

## Sasniegumi
**Borussia Dortmund**

* DFB Pokal: 2016—17, finālists: 2015—16

**Chelsea**

*UEFA Čempionu līga: 2020—21
*UEFA Superkauss: 2021
*FIFA Klubu Pasaules kauss: 2021
*FA kauss finālists: 2019—20, 2020—21, 2021—22
*Anglijas Līgas kauss finālists: 2021—22

**AC Milan**

* Supercoppa Italiana:2024

**Individuālie sasniegumi**

* ASV gada labākais futbolists: 2017, 2019

## Atsauces

## Ārējās saites